《落叶行》
元代·吴师道

山窗独眠抱秋冷，四壁无声中夜醒。天清急雨忽万点，月出枯夜纷众影。

开门飒飒非故林，满空乱叶抟愁阴。石涧流红□泉咽，藓痕掩碧孤蚕吟。

高秋共谁听萧瑟，却忆江南远游客。楚天摇落白日高，万里扁舟荡秋色。

江南客来归，山中叶亦稀。相思绕遍寒树下，有恨愿随秋风吹。

山空夜寒风渐微，惨惨霜露沾人衣，哀鸿独叫残云飞。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。